আবদুল হাফিজ কারদার

আবদুল হাফিজ কারদার (; ; জন্ম: ১৭ জানুয়ারি, ১৯২৫ - মৃত্যু: ২১ এপ্রিল, ১৯৯৬) তৎকালীন ব্রিটিশ ভারতের লাহোরে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ব্যাটসম্যান ও স্লো লেফট আর্ম অর্থোডক্স স্পিনারের দায়িত্ব পালন করতেন আবদুল কারদার।

তিনি তার সময়কালের খুব স্বল্পসংখ্যক ক্রিকেটারদের একজন হিসেবে ইংল্যান্ডের বিপক্ষে ভারত দলের পক্ষে খেলেন। স্বাধীনতার পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু‘জন হচ্ছেন আমির ইলাহি ও গুল মোহাম্মদ। পাকিস্তান ক্রিকেট দলের পক্ষে প্রথম অধিনায়কের দায়িত্ব পালন করেন তিনি। বৈশ্বিক পর্যায়ে তাকে ‘পাকিস্তান ক্রিকেটের জনক’রূপে আখ্যায়িত করা হয়ে থাকে।

প্রারম্ভিক জীবন 
১৯২৫ সালে পাঞ্জাবের লাহোরে বিখ্যাত কারদার আরাইন পরিবারে জন্মগ্রহণ করেন। লাহোরের ইসলামিয়া কলেজে পড়াশোনা করেন। ঘরোয়া ক্রিকেটে অক্সফোর্ড বিশ্ববিদ্যালয়, উত্তর ভারত ও মুসলিমের পক্ষে খেলেছিলেন।

প্রথম-শ্রেণীর ক্রিকেটে ২৯.৮৩ গড়ে ৬,৮৩২ রানসহ ২৪.৫৫ গড়ে ৩৪৪ উইকেট পেয়েছেন তিনি।

খেলোয়াড়ী জীবন 
ভারত বিভাজনের পর পাকিস্তান টেস্ট মর্যাদা পায় ও ১৯৪৮ থেকে ১৯৫২ মেয়াদে পাকিস্তানের পক্ষে খেলেন। এছাড়াও ওয়ারউইকশায়ার ও পাকিস্তান সার্ভিসেস দলের প্রতিনিধিত্ব করেন। ১৯৫২-৫৩ মৌসুমে স্বাগতিক ভারতের বিপক্ষে খেলার জন্য তাকে অধিনায়কের দায়িত্ব দেয়া হয়। কারদার তার দলীয় সঙ্গীদেরকে লালা অমরনাথের ভারতের বিপক্ষে ফিল্ডিংয়ে পাঠান। দিল্লি ও বোম্বেতে পরাজিত হয়ে সিরিজ খোয়ায়। কিন্তু, লখনউয়ে অনুষ্ঠিত দ্বিতীয় টেস্টে তার দল প্রথমবারের মতো জয়ী পায়।

কারদার ঐ সময়কার সকল টেস্টভূক্ত দলের বিপক্ষে নেতৃত্ব দেন ও প্রত্যেক দলের বিপক্ষে জয়লাভ করে তার দল। তন্মধ্যে ১৯৫৪ সালে ওভালে স্বাগতিক ইংল্যান্ডের বিপক্ষে জয় পেয়ে সিরিজে সমতা আনে তার দল। এছাড়াও ১৯৫৭ সালে করাচিতে সফরকারী অস্ট্রেলিয়ার বিপক্ষ একমাত্র টেস্টে প্রথম জয়ের ইতিহাস গড়ে তার দল। তার অধিনায়কত্বে পাকিস্তান ২৩ টেস্টের ৬টিতে জয় ও ৬টিতে পরাজিত হয়। বাদ-বাকী খেলাগুলোয় ড্র করে।

অবসর 
১৯৫৮ সালে ক্রিকেট থেকে অবসর নেন ও রাজনীতিতে যোগ দেন। ১৯৭০-এর দশকে পাকিস্তান ক্রিকেট বোর্ডের সভাপতির দায়িত্ব পালন করেন তিনি। কিন্তু, খেলোয়াড়দের সাথে আর্থিক বিরোধের প্রেক্ষিতে তাকে বরখাস্ত করা হয়।

১৯৯৬ সালে নিজ শহর লাহোরে দেহাবসানের পূর্বে সুইজারল্যান্ডে পাকিস্তানের রাষ্ট্রদূত হিসেবে দায়িত্ব পালন করেন। এছাড়াও ১৯৭০ সালে পাকিস্তান পিপলস পার্টির পক্ষে পাঞ্জাবের প্রাদেশিক আইনসভায় সদস্য নির্বাচিত হন ও প্রাদেশিক মন্ত্রী হিসেবে অন্তর্ভুক্ত হন।

পুরস্কার 

১৯৫৮ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।

তথ্যসূত্র

আরও দেখুন 
 শাহরিয়ার খান
 ইন্তিখাব আলম
 দু’টি আন্তর্জাতিক দলে অংশগ্রহণকারী ক্রিকেটারদের তালিকা

বহিঃসংযোগ 
 
 

১৯২৫-এ জন্ম
১৯৯৬-এ মৃত্যু
অক্সফোর্ড বিশ্ববিদ্যালয়ের ক্রিকেটার
উত্তর ভারতের ক্রিকেটার
উত্তরাঞ্চলের ক্রিকেটার
একাধিক আন্তর্জাতিক দলে অংশগ্রহণকারী ক্রিকেটার
ওয়ারউইকশায়ারের ক্রিকেটার
কমনওয়েলথ একাদশের ক্রিকেটার
কম্বাইন্ড সার্ভিসেসের (পাকিস্তান) ক্রিকেটার
জেন্টলম্যানের ক্রিকেটার
পাকিস্তানি ক্রিকেটার
ভারতীয় ক্রিকেটার
পাকিস্তান জাতীয় ক্রিকেট দলের অধিনায়ক
মুসলিমের ক্রিকেটার
পাকিস্তানি কূটনীতিবিদ
পাকিস্তানি রাজনীতিবিদ
পাকিস্তান পিপলস পার্টির রাজনীতিবিদ
প্রাইড অব পারফরম্যান্স প্রাপক
পাকিস্তানি ক্রিকেট প্রশাসক
ভারতের টেস্ট ক্রিকেটার
পাকিস্তানের টেস্ট ক্রিকেটার
পাকিস্তানের টেস্ট ক্রিকেট অধিনায়ক
ইসলামিয়া কলেজের (লাহোর) প্রাক্তন শিক্ষার্থী
লাহোর থেকে আগত ক্রিকেটার
ক্রিকেট ঐতিহাসিক ও লেখক
পাকিস্তান ক্রিকেট বোর্ডের প্রেসিডেন্ট ও চেয়ারম্যান
পাঞ্জাবি ব্যক্তি
লাহোরের ব্যক্তি